b'\n_START_ARTICLE_\nSrbija in \xc4\x8crna gora na Pesmi Evrovizije\n_START_PARAGRAPH_\nSrbija in \xc4\x8crna gora je na Pesmi Evrovizije nastopila trikrat - prvi\xc4\x8d leta 1992 pod imenom Federalna republika Jugoslavija. Nato se do leta 2004 izbora ni udele\xc5\xbeevala. Leta 2004 je dr\xc5\xbeavo zastopal \xc5\xbdeljko Joksimovi\xc4\x87 ter zasedel drugo mesto. Leta 2005 je \xc4\x8drnogorska skupina No Name zasedla 7. mesto._NEWLINE_Leta 2006 dr\xc5\xbeava ni sodelovala zaradi spora glede svojega predstavnika. Na nacionalnem izboru je sicer znova zmagala skupina No Name, a se Srbija z zmago ni strinjala, saj naj bi \xc4\x8drnogorska \xc5\xbeirija glasovala takti\xc4\x8dno. 20. marca 2006 so uradno objavili, da na evrovizijskem izboru ne bodo sodelovali, kljub temu pa je dr\xc5\xbeava podala svoje glasove v finalnem izboru. Evrovizijski izbor je predvajala le srbska televizija in torej v glasovanju \xc4\x8crna gora ni sodelovala._NEWLINE_Leta 2007 sta Srbija in \xc4\x8crna gora na izboru \xc5\xbee sodelovali kot samostojni dr\xc5\xbeavi.'